**projektas**

**reg. Nr. T-131**

**2.19.darbotvarkės klausimas**

**Pasvalio rajono savivaldybės taryba**

**Sprendimas**

**Dėl leidimo įsigyti tarnybinį lengvąjį automobilį**

2019 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 48 straipsnio 2 ir 3 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Lietuvos Respublikos Vyriausybės 1998 m. lapkričio 17 d. nutarimo Nr. 1341 „Dėl tarnybinių lengvųjų automobilių biudžetinėse įstaigose“ (Lietuvos Respublikos Vyriausybės 2018 m. gruodžio 19 d. nutarimo Nr. 1332 redakcija) 5.2 punktu, Pasvalio rajono savivaldybės tarybos 2017 m. spalio 25 d. sprendimo Nr. T1-232 „Dėl biudžeto asignavimų normatyvų Savivaldybės biudžetinių įstaigų tarnybiniam transportui nustatymo“ 1 punktu, atsižvelgdama į Pasvalio r. Grūžių vaikų globos namų 2019 m. birželio 6 d. raštą Nr. SD-107 „Dėl mašinos KIA MAGENTIS“, Pasvalio rajono savivaldybės taryba nusprendžia:

1. Leisti Pasvalio r. Grūžių vaikų globos namams įsigyti tarnybinį lengvąjį automobilį, kurio vertė ne didesnė kaip 10 000 Eur be pridėtinės vertės mokesčio.

2. Įgalioti Pasvalio r. Grūžių vaikų globos namų direktorių organizuoti viešąjį pirkimą lengvajam automobiliui įsigyti ir pasirašyti visus su automobilių įsigijimu susijusius dokumentus.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė

V. Antanavičienė

2019-06-07 tel. (8 451) 54 114

Suderinta DVS Nr. RTS-145

Pasvalio rajono savivaldybės tarybai

**AIŠKINAMASIS RAŠTAS**

**Dėl leidimo įsigyti tarnybinį lengvąjį automobilį**

2019-06-07

Pasvalys

**1. Problemos esmė.**

Sprendimo projektas parengtas atsižvelgiant į Pasvalio r. Grūžių vaikų globos namų 2019-06-06 raštą Nr. SD-107 „Dėl mašinos KIA MAGENTIS“.

Vadovaujantis Lietuvos Respublikos Vyriausybės 1998 m. lapkričio 17 d. nutarimo Nr. 1341 „Dėl tarnybinių lengvųjų automobilių biudžetinėse įstaigose“ 5.2.1 punktu, iš savivaldybių biudžetų išlaikomos biudžetinės įstaigos ne brangesnius kaip 17 377 eurai (be pridėtinės vertės mokesčio) lengvuosius automobilius, turinčius ne daugiau kaip 5 sėdimas vietas, ir kitus lengvuosius automobilius, ne brangesnius kaip 26 065 eurai (be pridėtinės vertės mokesčio), gali įsigyti, nuomotis arba nuomotis pagal veiklos nuomos sutartį tik savininko teises ir pareigas įgyvendinančios institucijos leidžiamos, o brangesnius kaip 17 377 eurai (be pridėtinės vertės mokesčio) lengvuosius automobilius, turinčius ne daugiau kaip 5 sėdimas vietas, ir kitus lengvuosius automobilius, brangesnius kaip 26 065 eurai (be pridėtinės vertės mokesčio), – tik savivaldybės tarybos leidžiamos.

Šį tarnybinį lengvąjį automobilį įsigytų Pasvalio r. Grūžių vaikų globos namai vietoje automobilio „KIA MAGENTIS“, pagaminto 2006 m., kuris dažnai genda ir šiuo metu jam reikalingas kapitalinis remontas.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Lengvasis automobilis bus įsigyti viešojo pirkimo būdu panaudojant savivaldybės biudžeto lėšas.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė